kardosdrur/scandi-wiki huggingface dataset:
516 Arouca

516 Arouca er med 516 m verdens længste hængebro for fodgængere. Den krydser floden Paiva og befinder sig i kommunen Arouca i hovedstadsområdet Porto i Portugal. Broens navn henviser til dens længde og kommunen, hvor den er placeret.

Broen overgår den hidtidige rekordholder,  på 494 m i Mattertal i Valais, Schweiz, som blev åbnet 29. juli 2017.

Broen åbnede for lokale beboere 29. april  og 3. maj  for den brede offentlighed. Billetter købes forud på internettet.

Tekniske egenskaber 
 Spænd: 516 meter
 Højde over Paiva-floden: 175 meter
 Bredde: 1,20 meter
 Tårnhøjde: 35,5 meter
 Tårnbredde: 32 meter
 Materiale: stålkabler
 Pris: 1 800 000,00 €

Referencer

Eksterne henvisninger 
 Broens hjemmeside
 Itecons | Suspenderet fodgængerbro - Arouca 516
 Vi er Nord - 516 Arouca l Suspended Pedestrian Bridge

Hængebroer
Bygninger, konstruktioner og anlæg i Portugal
Broer i Portugal
Charlotte af Schaumburg-Lippe

Prinsesse Charlotte til Schaumburg-Lippe () (;  – 16. juli 1946) var en tysk prinsesse af Schaumburg-Lippe, der var den sidste dronning af Württemberg fra 1891 til 1918.

Prinsesse Charlotte var datter af Prins Wilhelm af Schaumburg-Lippe og barnebarn af Fyrst Georg 1. Vilhelm af Schaumburg-Lippe. Hun blev gift med den senere Kong Wilhelm 2. af Württemberg i 1886 og blev dronning af Württemberg i 1891. Hendes mand måtte abdicere, da monarkierne blev afskaffet i Tyskland ved Novemberrevolutionen i 1918.

Referencer 

Huset Schaumburg-Lippe
Prinsesser
Kongelige fra Tyskland
Dronninger af Württemberg
Tyskere i 1800-tallet
Tyskere i 1900-tallet
Personer fra Bøhmen
Slaget ved Deal

Slaget ved Deal blev udkæmpet den 3. juli 1495 i havnebyen Deal i Kent, da tronprætendenten Perkin Warbecks styrker forsøgte en landsætning og blev fordrevet af Tudor-monarken Henrik 7.'s støtter. Warbecks 1.500 mænd omfattede mange europæiske lejesoldater, der var blevet hyret på hans vegne af Margrete af York, mens Tudor-styrkerne hovedsagelig var lokale fra Kent. Hårde kampe fandt sted på den stejlt skrånende strand. Efter at have trukket sig tilbage på havet, drog Warbeck derefter til Irland, hvor han iværksatte en lige så mislykket belejring af Waterford.

Referencer

Litteratur 

 Thomas Penn. Winter King: Henry VII and the Dawn of Tudor England. Simon og Schuster, 2013.
 Linda Porter. Thistles Crown: The Fatal Arv af Mary Queen of Scots. Macmillan, 2013.

 
Englands historie
Spirituals in Concert

Spirituals in Concert var en koncert i Carnegie Hall den 18. marts 1990.
I en crossover-genre sang sopranerne Kathleen Battle og Jessye Norman spirituals med fløjtenisten Hubert Laws, harpenisten Nancy Allen, pianisten Sylvia Olden Lee og organisten Evelyn Simpson-Curenton med et symfoniorkester dirigeret af James Levine.

Symfoniorkestret bestod af medlemmer fra New York Metropolitan Opera og New York Philharmonic.
Koret var fra New York Metropolitan Operas opsætning af Porgy og Bess.

Til Spirituals in Concert var udvalgt sjældnere spirituals fremfor mere populære.
Helt fri for populære spirituals var koncerten dog ikke med inklusionen af Swing Low, Sweet Chariot.
Koncerten vekslede mellem ensemble-stykker, duetter og soloer med varierende arrangement.

I en analyse af fonologiske kendetegn ved Battles og Normas udtale nævnes afrikanske linkvistiske elementer med en enklitisk vokal påhæftet et ord, såsom "I'am-a" ("Tell all my friends I'm-a comin', too" fra Swing Low, Sweet Chariot) og "can-a" ("Ride on,King Jesus, no man can a-hinder me" fra Ride On, King Jesus).

Koncerten blev optaget både til video og til album. Albummet blev udgivet af Deutsche Grammophon i 1991.
Gramophones anmeldelse kaldte koncerten en "larger-than-life"-begivenhed og fandt at de to sopraner kom igennem produktionen "med en lethed, en intensitet og mest bemærkelsesværdigt en strålende sans for humor".
Alan Rich gav albummet "B+" i sin anmeldelse i Entertainment Weekly med positiv omtale af Normas mørke stemme på Sinner, Please Don’t Let This Harvest Pass.
I 2019 angav BBC Music Magazine albummet som en af Normans bedste optagelser og fremhævede hendes "sjælfulde fortolkning" af Deep River med et simpelt orgelakkompagniment (en optagelse fra koncerten som dog ikke er med på gængse udgaver af albummet).

I 2021 blev koncerten udvalgt som en del af en episode i DR's P2 Guldkoncert.

Henvisninger 

Musik fra USA
Begivenheder i 1990
Nie Er

Nie Er (født 14. februar 1912 i Kunming, Kina, død 17. juli 1935 i Fujisawa, Kanagawa-præfekturet, Japan) var en kinesisk komponist, dirigent og violinist.

Er er nok mest kendt for at havde komponeret den Kinesiske National Hymne kaldet (De frivilliges March). Han har primært skrevet sange, men også orkesterværker, kammermusik etc. Er hører til Kinas mest kendte komponister grundet hans bidrag med De Frivilliges March. Han studerede violin på Mingyue Musical Drama Society (1931), og var selvlært som komponist. Er menes at være omkommet ved en drukneulykke (1935) i havet mellem Japan og Rusland i flugten fra det Nationale Kina.

Udvalgte sange 

 De frivilliges march (1935)
 Foråret kommer tilbage (1935)
 Snefygning (1934)
 Vals (1932)

Eksterne henvisninger 

 om Nie Er

Komponister fra Kina
Dirigenter
Violinister
Personer fra Kunming
Qigang Chen

Qigang Chen (født 28. august 1951 i Shanghai, Kina) er en kinesisk/fransk emigreret komponist, pianist, lærer og dirigent.

Chen studerede komposition på Musikkonservatoriet i Beijing (1977-1983). Tog til Frankrig, nærmere Paris (1984), hvor han studerede komposition videre hos Olivier Messiaen, som en af dennes sidste elever fra et internationalt land. Han har skrevet orkesterværker, kammermusik, balletmusik, koncertmusik, sange, elektronisk musik, musik til film etc.
Chen fik fransk statsborgerskab i (1992), og underviser i komposition rundt omkring i hele Verden.

Udvalgte værker 

 Wu Xing (De fem elementer) (1998-1999) - for orkester
 Luan Tan (2010–2015) - for orkester
 Ekstase (1995) - for obo og orkester
 Glæden ved lidelse (2017) - for violin og orkester

Eksterne henvisninger 
 om Qigang Chen

Komponister fra Kina
Dirigenter
Lærere
Pianister fra Kina
Personer fra Shanghai
Kingdom Force

Kingdom Force er en canadisk CGI animeret tv-serie oprettet af Matthew Fernandes.

Danske stemmer 

 Sonny Lahey som Dr. Sabre
 Lea Palme Skriver som Jalopi

Kilder

Eksterne henvisninger 

 

Canadiske tv-serier fra 2010'erne
Komedieserier fra Canada
Animerede tv-serier fra Canada
After Hours

After Hours kan henvise til:

Film 
 Efter fyraften – (org. titel After Hours) film fra 1985, instrueret af Martin Scorsese

Musik

Album 
 After Hours (The Weeknd-album) – studiealbum fra 2020 af The Weeknd
 After Hours (Sko/Torp-album) – studiealbum fra 2016 af Sko/Torp

Sange 
 After Hours (We Are Scientists-sang) – single fra albummet Brain Thrust Mastery fra 2008 af We Are Scientists
Tour du Rwanda 2021

Tour du Rwanda 2021 er den 24. udgave af det rwandiske etapeløb Tour du Rwanda. Løbet er en del af UCI Africa Tour 2021, og bliver kørt mellem 2. og 9. maj 2021.

Hold og ryttere

Etaperne

1. etape

2. etape

3. etape

4. etape

5. etape

6. etape

7. etape

8. etape

Samlet resultat

Eksterne henvisninger 

Cykelløb i 2021
2021
David Griffiths (komponist)

David Griffiths (født 1950 i Auckland, New Zealand) er en new zealandsk komponist, barytonsanger og lærer.

Griffiths hører til nutidens betydningsfulde komponister i New Zealand. Han studerede komposition og sang på University of Auckland og på  Guildhall School of Music i London. Han har mest skrevet kormusik, operaer og sange, men har også skrevet orkesterværker, klaverstykker, solostykker for mange instrumenter og kammermusik. Griffiths har undervist i sang på bla. University of Auckland og University of Otago, og er tilknyttet ledelsen på  University of Waikato. Han har sunget og optrådt ved flere lejligheder som barytonsanger med  Auckland Philharmonia Orchestra og New Zealand Symphony Orchestra.

Udvalgte værker 

 "Et barn er født" - for kor
 Elegi - for cello
 Messe - for kor
 "Troende" salme - for kor og orkester
 "Guds ånd" - for baryton og kor

Eksterne henvisninger 
 om David Griffiths

Komponister fra New Zealand
Sangere fra New Zealand
Lærere
Personer fra Auckland
Michael F. Williams

Michael F. Williams (født 26. juli 1962 i Hamilton, New Zealand) er en new zealandsk komponist og lærer.

Williams hører til nutidens betydningsfulde komponister i New Zealand. Han har skrevet en symfoni, orkesterværker, koncertmusik, kammermusik, operaer, korværker, solostykker for mange instrumenter etc. Han underviser som lærer i komposition på  University of Waikato.

Udvalgte værker 

 Symfoni nr. 1 "Breve fra fronten" (2016) - for sopran, fortæller og orkester
 "Synestesi nr. 1" (2000) - for orkester
 "Synestesi nr. 2" (2001) - for orkester
 ''Når øjet ændrer sig, giver kvadraterne ind" (2002) - for solosopran, stemmer, violin, cello og 5 slagtøjspillere

Eksterne henvisninger 
 om Michael F. Williams

Komponister fra New Zealand
Lærere
Personer fra Hamilton
David Griffiths

David Griffiths kan henvise til:

 David Griffiths (botaniker) (1867–1935), amerikansk botaniker
 David Griffiths (sportsskytte) (1874–1931), amerikansk sportsskytte
 David Griffiths (komponist) (født 1950), newzealandsk komponist og sanger
 David Griffiths (golfspiller) (født 1980), britisk golfspiller
 David Griffiths (cricketspiller) (født 1985), britisk cricketspiller

Se også 
 David J. Griffiths (født 1942), amerikansk fysiker
Stibo-Fonden

Stibo-Fonden er en dansk erhversdrivende fond.
Gennem Stibo Holding A/S ejer fonden Stibo A/S der er ejer af Stibo Systems, Stibo DX og Stibo Complete.
Stibo Holding ejer også virksomheden Stibo Ejendomme.
Formand for bestyrelsen er Ebbe Malte Iversen.

Fonden støtter videnskabelig forskning og giver støtte til "løsning af sociale, kulturelle og andre samfundsgavnlige opgaver", organisation og personer med gavn for "dansk erhvervslivs trivsel" samt hædersgaver til forskere og kunstnere. 
Den uddeler rejsestipendier til danske ph.d.-studerende i datalogi.

Henvisninger 

Fonde fra Danmark
Gøderup

Gøderup er en landsby syd for Roskilde, i Glim Sogn, Lejre Kommune med . Byen havde et billetsalgssted på Vestbanen.

Referencer 

Byer i Lejre Kommune
Dassault Systèmes

Dassault Systèmes er en softwareudgiver, der er specialiseret i 3D-design, 3D digital mock-up og løsninger til styring af produktets livscyklus (PLM).

Dassault Systèmes, der blev oprettet i 1981 til edb-design af fly, er baseret på ideen om "virtualisering af verdenen" og har udvidet sin aktivitet inden for udvikling og markedsføring af professionel software til alle områder, både industrielle (luftfart og forsvar, ingeniørarbejde og byggeri, energi, forbrugsvarer osv.), der vedrører blandt andet arkitektur eller biovidenskab.

I 2015 var Dassault Systèmes den førende franske softwareudgiver med hensyn til omsætning og den anden i Europa efter det tyske SAP.

Virksomheden har hovedkontor i Vélizy-Villacoublay, i den nordlige del af Paris-Saclay teknologihub.

Eksterne henvisninger 
 Dassault Systèmes hjemmeside

Fremstillingsvirksomheder fra Frankrig
Selskaber noteret på Euronext exchanges
Systemes
David Malpass

David Malpass (født 	8. marts 1956 i Michigan, USA) er en amerikansk republikansk politiker, har siden 9. april 2019 været præsident for Verdensbanken. Malpass har været ansat som statssekretær i finansministeriet for internationale forhold. Han har tidligere været finansministerens Deputy Assistant Secretary under præsident Ronald Reagan og Assistant Secretary under præsident George W. Bush. Han var rådgiver for Donald Trump under valgkampen i 2016.

Kilder og henvisninger 

Politikere fra USA
Tilskuereffekten

Tilskuereffekten, eller tilskuerapati, er en socialpsykologisk teori, der postulerer at individer er mindre tilbøjelige til at tilbyde at hjælpe et offer i situationer hvor der også er andre mennesker til stede. Teorien blev fremlagt for første gang i 1964 og siden da har der været foretaget meget forskning, hovedsageligt i laboratorier, hvor der er blevet forsket i en række forskellige faktorer, såsom antallet af tilskuere, flertydighed, sammenhængskraft og ansvarsdiffusion som styrker gensidig fornægtelse. Teorien blev inspireret af mordet på Kitty Genovese, som det fejlagtigt blev rapporteret at 38 tilskuere havde set på uden at gribe ind. Nylig forskning har fokuseret på begivenheder fra den virkelige verden, fanget på overvågningskameraer, og der bliver i stigende grad stillet spørgsmålstegn ved effektens sammenhæng og robusthed. Nylige studier har også vist at denne effekt kan generaliseres til arbejdspladser, hvor underordnede ofte ikke informerer deres manager om idéer, bekymringer og holdninger hvis andre er til stede.

Henvisninger 

Socialpsykologi
Peripeti

Peripeti er et dansk videnskabeligt tidsskrift med artikler indenfor dramaturgi, teater- og performancestudier.
Ansvarshavende redaktør er Laura Luise Schultz.
Tidsskriftet blev oprettet i 2004 af forskere fra Afdeling for Dramaturgi ved Aarhus Universitet.
Nu er det dog bredere funderet med redaktører fra dansk universiter, teatre og scenekunstskoler.
Det har været støttet af Statens Kunstfond og Danmarks Frie Forskningsfond.

Nogle af numrene fra Peripeti er tilgængelig fra tidsskrift.dk, men har ellers sin egen hjemmeside på https://www.peripeti.dk/.

Henvisninger 
 

Tidsskrifter fra Danmark
Livsvidenskab

Livsvidenskab (engelsk: life science) betegner bredt den gren af naturvidenskaben, der beskæftiger sig med liv, og den står således i modsætning til de fysiske videnskaber, der ikke beskæftiger sig med liv.

Liv
Israel Railways

Israel Railways (Israel Railways Ltd.), er det statsejede hovedbaneselskab med ansvar for al jernbanetransport mellem byer, pendlere og godstransport i Israel. Alle dens linjer er standardmålere. Netværket er centreret i Israels tætbefolkede kystslette, hvorfra linjer stråler ud i mange retninger.

Datterselskaber: The Israel Railway Museum, Rail Cargo Ltd., The Cargo Railway Company

Hovedkvarter: Lod, Israel

Grundlagt: 2003

Antal medarbejdere: 1.900 (2015)

Administrerende direktør: Michael Maixner (Juni 2019–)

Jernbaneselskaber
Railways
Statsejede virksomheder
Vikoskløften

Vikoskløften (Farangi Vikou ) er en kløft i Pindus-bjergene i det nordvestlige Epirus i Grækenland. Den er  næsten 10 km lang, afgrænset i vest af Stouros-bjergkæden og i øst af Tymfi-bjergkæden (især omkring Astraka-toppen) fra landsbyen Monodendri til landsbyen Vikos eller Papingo sydvest for bækken  Konitsa. Floden Vikos strømmer gennem kløften og løber ved nordenden af kløften sammen med andre kildefloder, for at danne floden Voidomatis.

Oplysningerne om kløftens maksimale dybde er forskelligartede og varierer mellem 600 m og næsten 1.000 m. Den er optaget i Guinness Book of Records som den dybeste kløft i verden, hvor forholdet mellem dybde og bredde defineres som det afgørende kriterium.

Nordøst for landsbyen Monodendri møder sidekløften Megas Lakkos den faktiske Vikos-kløft, der kommer fra Tymfi-massivet fra øst. Overfor dette møde mellem de to kløfter ligger udsigtspunktet  Ochia.

Flora og fauna 
På trods af stigende turisme er landskabet stadig næsten uberørt og er hjemsted for en usædvanlig rigdom af flora og fauna. Gribbe og ørne, der yngler på de stejle klipper i kløften, er almindelige her. Bjørne, ulve og vildkatte lever også her.

Turisme 
Vikos-kløft er en del af Vikos-Aoos Nationalpark. Den er kendt som en destination for vandreture. Et andet velkendt udsigtspunkt er Veli-klippen nær Vradeto. Herfra kan man se begge kløfter. Klipperne falder lodret i flere hundrede meter.

Kilder og henvisninger 

Grækenlands geografi
Kløfter
Bodiluddelingen 2020

Bodiluddelingen 2020 fandt sted den 29. februar 2020 på Folketeatret i København og markerede den 73. gang Bodilprisen blev uddelt. Uddelingens vært var skuespiller Jesper Groth.

Det var tale om historisk tæt løb, da hele fire af aftenens nominerede film i kategorien "Bedste danske film" hver havde modtaget mindst fire nomineringer i de forskellige kategorier, men det blev Dronningen af May el-Toukhy, som blev aftenens største vinder med hele fire priser for bedste film, bedste kvindelige hovedrolle, bedste mandlige birolle og bedste fotograf.

Både Trine Dyrholm og Jesper Christensen slog rekord, da Dyrholm med sin trettende Bodilnominering, vandt sin syvende Bodilstatuette og dermed fastholder positionen som den mest vindende skuespiller i Bodilprisens historie. Jesper Christensen vandt sin femte Bodilstatuette og dermed er den mest vindende mandlige skuespiller i Bodilprisens historie.

Arbejdernes Landbank blev ved denne uddeling ny hovedsponsor for Bodilprisen og Talentprisen ændrede derfor navn til "Arbejdernes Landsbank Talentprisen".

Vindere og nominerede

Øvrige priser

Æres-Bodil 

 Michael Wikke og Steen Rasmussen

Sær-Bodil 

 Stumfilm.dk

Bedste fotograf 

 Jasper Spanning for Dronningen

Samarbejdspriser 
Henning Bahs Prisen

 Josephine Farsø for Harpiks

Bedste manuskript

 René Frelle Petersen for Onkel

Arbejdernes Landsbank Talentprisen

Vinder: Ulaa Salim, instruktør, for Danmarks Sønner

 Jesper Fink, manuskriptforfatter, for Før frosten
 Louise McLaughlin, fotograf, for Harpiks
 Rasmus Kloster Bro, instruktør, for Cutterhead
 Sofie Torp, skuespiller, for Ser du månen, Daniel

Referencer

Eksterne henvisninger 

 Officiel side

2020
Begivenheder i 2020
Bløde materialers fysik

Bløde materialer (også bløde stoffer; engelsk: soft matter) er den ene gren af de kondenserede stoffers fysik og inkluderer blandt andet geler, kolloider og væv. Bløde materialer er kendetegnet ved, at de er stærkt påvirket af temperaturændringer omkring stuetemperatur, mens kvantemekaniske aspekter ofte kan ignoreres. Området overlapper med termodynamik og statistisk fysik, og bløde materialer er udbredte i biologien og derfor biofysikken.

Pierre-Gilles de Gennes er blevet kaldt for en af grundlæggerne af de bløde materialers fysik, og i 1991 vandt han Nobelprisen i fysik for sit arbejde med at anvende ordensparametre til at beskrive fænomener inden for bløde materialer; herunder polymerer og flydende krystaller.

Studier i bløde materialer udgives bl.a. i det videnskabelige tidsskrift Soft Matter.

Det modsatte af bløde materialer er hårde materialer.

Forskningsområder 
Nedenstående er blot eksempler på emner inden for bløde stoffer.
 Polymerfysik
 Biomembranfysik
 Flydende krystaller
 Geler
 Kolloider

Kildehenvisninger
Qu Xixian

Qu Xixian (født 23. september 1919 i Shanghai, Kina - død 19. marts 2008) var en kinesisk komponist, pianist, lærer og administrator.

Xixian studerede klaver og komposition på Shanghai National Conservatory of Music (1940-1948). Hun har skrevet orkesterværker, kormusik, operaer, sange og filmmusik. Xixian underviste som lærer harmonilærer i komposition på Beijing Opera Arts College. Hun var inspireret af Ding Shande i sine kompositioner, og af vestlig moderne tysk klassisk musik såsom feks. Paul Hindemiths musik. Xixian var også administrator af det Kinesiske Musiker Forbund i en lang årrække. Hun er mest kendt for sine korværker.

Udvalgte værker 

 Pastorale (1954) - for kor
 Kantate "For den røde hærs base" (1958) - for kor
 "Vi og Dig" (1987) - for børnekor
 "Sangen om ungdommen" (1959) - filmmusik

Eksterne henvisninger 
 om Qu Xixian

Komponister fra Kina
Pianister fra Kina
Lærere
Personer fra Shanghai
Ke-Jian A

Ke-Jian A (født 1933 i Chongqing, Sichuan, Kina, død 22. december 2022) var en kinesisk komponist, violinist og lærer.

Ke-Jian A studerede komposition og violin på Musikkonservatoriet i Shanghai og var senere violinist i Shanghai Symfoniorkester. Han har skrevet orkesterværker, kammermusik, stykker for violin, og stykker for mange instrumenter etc. Han skrev også to undervisningsbøger for violin og underviste på flere forskellige musikkonservatorier gennem tiden såsom Musikkonservatoriet i Shanghai.

Udvalgte værker 

 Honghu søen - Violinkoncert - for violin og orkester
 Gammel musik fra det solrige forår - for orkester
 Den gyldne påfugl - for orkester
 Xianzi dans - for orkester

Eksterne henvisninger 
 om Ke-Jian A

Komponister fra Kina
Violinister
Lærere
Personer fra Chongqing
Muhai Tang

Muhai Tang (født 10. juli 1949 i Shanghai, Kina) er en kinesisk dirigent og komponist.

Tang studerede komposition og direktion på Musikkonservatoriet i Shanghai. Han studerede videre som dirigent i Tyskland på Musikhøjskolen i München hos Hermann Michael. Tang blev artistisk leder for bla. Shanghai Filharmoniske Orkester og Zhejiang Symfoniorkester. Han har gæstedirigeret Berliner Filharmonikerne, med invitation fra daværende chefdirigent Herbert von Karajan i (1983). Tang har skrevet orkesterværker, kammermusik etc., men det er som dirigent han er mest anerkendt.

Eksterne henvisninger 
 om Muhai Tang på www.discogs.com

Dirigenter
Komponister fra Kina
Personer fra Shanghai
Synthmetal

Synthmetal er en genre inden for heavy metal hvor synthesizeren er det dominerende musikinstrument. Den udsprang i 1980'erne. Genren har haft stigende popularitet i det 21. århundrede.

Eksempler på synthmetal-bands er:
 Amaranthe
 Arcadea
 Coal Chamber
 Coriolis
 Element a440
Enter Shikari
 Fear, and Loathing in Las Vegas
 Fudge
 Genghis Tron
Horse the Band
Idiot Pilot
Nevea Tears
 Running Bot
 Within Temptation

Fodnoter 

Heavy metal
Hungerkrigen

Hungerkrigen var en kortvarig konflikt mellem de allierede kongeriget Polen og storhertugdømmet Litauen, mod Den Tyske Orden i sommeren 1414 i et forsøg på at løse territoriale stridigheder. Krigen fik sit navn fra den brændt jord-taktik som begge sider benyttede. Konflikten sluttede uden større politiske resultater, men medførte hungersnød og sygdom i store dele af Preussen. Ifølge Johann von Posilge døde 86 munke fra Den Tyske Orden af pest efter krigen. Til sammenligning døde omkring 200 munke i Slaget ved Tannenberg i 1410, der var et af de største slag i middelalderens Europa.

Henvisninger 

 
Slag i middelalderen
Polske krige
Militærhistorie i middelalderen
Storlockouten i 1899

Storlockouten i 1899, også kendt som Hungerkrigen, var en arbejdskonflikt, der fandt sted i Danmark i 1899 og involverede en lockout af op mod 40.000 arbejdere over hele landet i et forsøg på at begrænse de spirende fagforeningers indflydelse. I optakten til konflikten blev Dansk Arbejdsgiverforening stiftet i 1896 og De Samvirkende Fagforbund i 1898. Storlockouten havde en ødelæggende effekt på arbejderkvarterer, hvor mange kom til at sulte. Med tiden begyndte donationer fra borgerskabet såvel som fra udlandet dog at strømme ind for at kompensere de lockoutede arbejdere.

Efter fire måneders konflikt endte storlockouten med et forlig - septemberforliget - der på den ene side anerkendte arbejdernes ret til at organisere sig, men omvendt også anerkendte arbejdsgivernes ret til at lede og fordele arbejdet - begge sider anerkendte også at fremtidige uenigheder burde løses ved overenskomstforhandlinger eller voldgift. Visse arbejdergrupperinger, der var utilfredse med septemberforliget, stiftede en syndikalistisk udbrydergruppe i form af Fagoppositionens Sammenslutning.

Henvisninger 

Arbejdskonflikter
Begivenheder i 1899
LO